L'obra del Comunal arrencarà la tardor del 2022\nObres la tardor del 2022\nEl comú de la capital espera que la remodelació del Comunal arrenqui el setembre de l’any que ve\nEl comú preveu arrencar les obres al Comunal el setembre del 2022.\nActualitzada 04/08/2021 a les 11:05\nEl comú d’Andorra la Vella preveu que les obres de reforma de l’Estadi Comunal Joan Samarra Vila arrenquin durant el mes de setembre del 2022 i que tinguin una durada aproximada de dos anys i mig, per arribar als Jocs dels Petits Estats d’Europa del 2025 que Andorra acollirà entre final de maig i principi de juny d’aquell any. Amb els vots favorables de la majoria i l’abstenció del PS es va aprovar la redacció del projecte de remodelació, que serà a càrrec de l’arquitecte Pere Cervós, guanyador del concurs d’idees de l’any passat.\nTal com va explicar el Diari, la pandèmia i la construcció d’altres estadis al país (principalment el de la Federació Andorrana de Futbol a Encamp) farà redimensionar el projecte inicial de Cervós, de 9.000 seients i un cost aproximat de 20 milions d’euros, al projecte de 4.000 espectadors (es demanarà que es prevegi que una possible ampliació futura si així ho vol una corporació posterior) i d’uns 10 milions d’euros que l’administració comunal encarregarà. A més, es mantindran dos dels elements icònics de la proposta guanyadora del concurs d’idees, la instal·lació de la graderia sobrevolant la carretera CG-1 (Marsol va explicar que tenen el permís de Govern per escrit) i una passarel·la que connecti l’estadi amb la ciutat per sobre del riu, així com la pista d’atletisme de sis carrils i el terreny de joc amb les mesures reglamentàries. Pel que fa a l’aparcament, el comú de la capital encarregarà que hi hagi una única planta amb capacitat per a uns 500 vehicles i la possibilitat que també hi estacionin autocars. La corporació va descartar fer finalment dues plantes, perquè una hauria hagut de ser subterrània i hauria apujat el cost.\nUn cop aprovada l’adjudicació de la redacció del projecte, l’adjudicatari tindrà 12 setmanes per redactar un avantprojecte i el comú un mes per analitzar-lo i decidir els canvis pertinents. Un cop fet aquest pas, hi haurà vuit setmanes per tal de redactar el projecte definitiu abans que puguin arrencar les obres. Per tal de tirar endavant aquesta adjudicació, el consell de comú va aprovar ahir un crèdit extraordinari contra l’endeutament de 420.000 euros, ja que el pressupost d’enguany no preveia cap partida vista la incertesa de la pandèmia i del projecte en si.\nLa cònsol major d’Andorra la Vella, Conxita Marsol, va explicar que “entenem que és un bon moment per començar el projecte perquè hi ha la necessitat de fer aquesta reforma”. Des del PS es va acceptar que fa falta fer les obres, però el conseller Sergi González va qüestionar-se “si havia de ser aquest import i d’aquesta mida perquè farem una gran obra en un terreny que actualment no és del comú on paguem un lloguer”. En aquest aspecte, Marsol va respondre que “el pla d’urbanisme diu que el terreny està reservat per a equipaments i encara que la propietat rescindís el contracte no hi podria construir”. Per últim, González va dir que “no necessitem un estadi d’aquestes dimensions i no és el moment d’aquesta remodelació faraònica”, mentre que Marsol va cloure que “és molt fàcil dir que és un projecte desmesurat i quan es tracta d’obres així és fàcil abstenir-se”.\nL'FC ANDORRA PODRIA SITUAR OFICINES AL COMUNALS\nDurant la sessió del consell de comú celebrada ahir, la cònsol major d’Andorra la Vella, Conxita Marsol, va explicar que l’FC Andorra podria instal·lar de manera temporal les seves oficines a les dependències de l’Estadi Comunal mentre l’equip jugui temporalment a l’Estadi Nacional i no sigui a les seves instal·lacions temporals d’Encamp. A més, també s’està estudiant la cessió d’un vestidor perquè el club tricolor pugui instal·lar-hi una sala de fitness o altres dependències, com ara la bugaderia.\nSobre la reforma que s’està fent al tartan de la pista d’atletisme, Marsol i el conseller d’Esports i Joventut, Alain Cabanes, van explicar que hi havia un acord des del 2019 amb la federació per remodelar la instal·lació. A més del tartan, al qual es destinaran 29.500 euros, també hi haurà petits treballs per pintar la pista, millorar la zona de salts, el fossat dels 3.000 metres obstacles, a més de buscar una altra zona per instal·lar la gàbia de llançaments.\nXIKI va dir..No cal... Si no Hi haura resultats de res...atletisme es penos\nes veritat que al futbol aneu sobrats... crec recordar 13 anys sense guanyar un partit xddd... i per si ho havies oblidat Nahuel bronze als 3.000 obstacles europeu sub 23 a veure que fa la selecció andorrana de futbol sub 23 jajaja el futbol si que es penós però de veritat ni un jugador andorrà ni a 2B\nAtleta va dir..I durant aquest 2 anys i mig on serà la pista d'atletisme temporal per poder preparar els Petits Estats?\nNo cal... Si no Hi haura resultats de res...atletisme es penos\nfem un concurs amb unes bases... quan hi ha guanyador, es canvia el projecte i llestos... no s'hauria de tornar a fer concurs?\nI durant aquest 2 anys i mig on serà la pista d'atletisme temporal per poder preparar els Petits Estats?


El Píndoles – Festival de microteatre fora del teatre (del 3 al 5 de juny 2016) | CATACULTURAL\nEl Píndoles – Festival de microteatre fora del teatre (del 3 al 5 de juny 2016)\n30 mayo, 2016 TeatreCatacultural\nEl Píndoles – Festival de microteatre fora del teatre neix com el primer festival de microteatre de Barcelona. És un festival de periodicitat anual que se celebra el primer cap de setmana de juny a l’Alberg Mare de Déu de Montserrat, al districte de Gràcia. La seva primera edició es va dur a terme els dies 5, 6 i 7 de juny de 2015. El píndoles aposta clarament pels joves creadors i actors alhora que busca ser una plataforma on s’iniciïn sinergies i col·laboracions entre dramaturgs, actors, sales de teatre i indrets únics i excepcionals.\nEl festival es caracteritza per el concepte “teatre fora del teatre”, és a dir, presentacions fora dels escenaris, en espais singulars. En aquest sentit, la seu del festival, l’alberg (una antiga mansió modernista del 1907) proporciona escenaris tan poc convencionals com un bosc, una bugaderia, una antiga capella o, fins i tot, un dormitori amb lliteres.\nDurant 2 dies, el festival programa 12 obres inèdites de microteatre, totes escrites, dirigides i interpretades per professionals de les arts escèniques. Els textos són seleccionats per una comissió formada per reconeguts dramaturgs, com són Marc Rosich, Roger Ribó i Jacobo Julio. Durant els dies del festival, un jurat format pels programadors d’El Maldà, Teatre Tantarantana i Sala Flyhard, escull les tres millors microobres, amb l’objectiu de reestrenar-les. Més enllà d’aquest premi, durant tot l’any la #GiraPindoles volta per teatres i equipaments amb ganes de jugar amb espais no convencionals mostrant les peces del seu catàleg (és a dir, totes aquelles obres estrenades en alguna de les edicions del Píndoles).\n← XXVII Nit de l’Havanera a les Fonts de Montjuïc (4 de juny)\tClinton «Clint» Eastwood Jr. (San Francisco, California, 31 de mayo de 1930) →


La nostra història amb el Voluntariat per la llengua\nSoc L’Alma, de Sevilla, treballo com a educadora social i fa set anys que visc a Eivissa. Després d’un recorregut de 5 anys aprenent català, (amb tot tipus de fases: motivació, desmotivació, sentiment de discriminació, d’imposició...) l’experiència amb la Diana, la meva parella lingüística del Voluntariat per la llengua (VxL) va ser molt positiva. Des del primer contacte, ella em va posar moltes facilitats amb els horaris. Així mateix, sento que ha estat molt comprensiva, flexible i que s’ha adaptat a les meves necessitats i demandes. I el més important: les xerrades setmanals estaven envoltades de bones sensacions, per mi. Especialment, la més continuada de tot aquest any: vaig sentir el seu suport com un regal. Així doncs, la meva sensació durant el procés d’aprenentatge era d’agraïment, un dels ingredients que va provocar la meva adherència a les nostres xerrades setmanals. Ara, gràcies a la Diana, al programa VxL i al meu procés d’aprenentatge puc participar en les converses, informar-me i comprendre a més persones. Ara tinc una nova eina, una nova clau per participar en una cultura que té molts aspectes interessants per mi, sobretot, a nivell social. I em sap greu que moltes persones no puguin fer-ho i que una llengua que ara estimo i valoro com a pròpia s’utilitzi com a instrument de separació. Ara tinc l’opinió que tothom a l’escola hauria d’estudiar totes les llengües del territori Espanyol com a instrument de riquesa i de cohesió. Per això valoro el vostre programa i el trobo molt encertat en el sentit que ho feu com un regal, des de l’amor a la llengua, com a vehicle de comunicació i us animo a arribar el més lluny que pugueu.\nPer la meva part (Diana) estic molt contenta de ser voluntària per la llengua. Soc de les terres de l’Ebre però fa prop de 20 anys que resideixo al Vallès Occidental. Em vaig apuntar a ser voluntària per la llengua perquè sempre m’han agradat les tasques de voluntariat i fer-ho des d’una vessant relacionada amb la comunicació i la llengua em semblava molt interessant. Al principi no rebia propostes perquè presencialment només podia un cop a la setmana i suposo que era difícil que quadrés amb els horaris de les persones que volien aprendre català. Quan va arribar la pandèmia vaig veure l’anunci a xarxes de la modalitat virtual vaig tornar a demanar que volia ajudar a algú a aprendre català i llavors ja va ser més fàcil perquè em podia adaptar millor a horaris. Desconec com es fan les parelles lingüístiques , imagino que es busquen perfils similars, d’edat i interessos, però en el cas meu i el de l’Alma van encertar de ple. Recordo que em van enviar unes instruccions de com havia d’ajudar a la nostra parella i vaig intentar fer-ho el millor que podia les primeres vegades perquè volia que l’Alma aprengués ràpid i com bé diu en el seu escrit entengués el perquè aquí parlem català i estimem la llengua. L’Alma aprèn ràpid i de seguida les nostres converses es van convertir en una xerrada setmanal que totes dues fruïm: ens ho passem molt bé! Podem dir que hem passat a ser amigues i estem contentes que el català ens hagi unit. Estic molt agraïda a l’oportunitat del VxL que ofereix aquesta iniciativa i a l’Alma per ser receptiva, generosa i ensenyar-me les seves experiències, que son vitals. No n’era conscient fins que he tingut l’experiència de com la llengua pot integrar i ensenyar-nos tant a qui aprèn i a qui ensenya.\nEstem totes dues molt contentes d’haver-nos conegut i de fer les nostres xerradetes!\nAlma i Diana, parella lingüística del VxL en modalitat virtual que gestiona el Centre de Normalització Lingüística de Sabadell\nLlengua, cultura i vi: la contribució al país de Cellers la Vinya des de Gavà\nCellers La Vinya, col·laboradors del Voluntariat per la llengua (VxL) de Gavà des dels inicis del programa, celebra enguany el 92è aniversari com a establiment de venda de vins i destil·lats. Llegiu aquesta interessant entrevista que hem fet a en Jordi, amb la qual volem també col·laborar a la visibilització dels establiments adherits i el comerç de proximitat:\nQuantes persones treballeu en aquest establiment? Qui sou?\nActualment hi treballem tres persones: la mare, amb 82 anys; el meu germà i jo, que soc el germà petit. Negoci familiar des dels inicis.\nQuan es va inaugurar aquest establiment?\nEl 1929, però no va ser a Gavà sinó a Cornellà del Llobregat. Després de la Guerra Civil, els avis es van instal·lar on ens trobem actualment. En aquell moment era l’edifici més alt del poble.\nPer què es diu així aquesta botiga?\nPerquè quan el meu avi, Àngel Verge Capafons, va fundar l’establiment va plantar un cep a l’entrada perquè els clients sabessin que era un celler.\nVins, caves, licors, vi a doll, complements per al vi, productes gurmet.\nActualment, l’aiguardent d’espàrrec blanc de Gavà, seguit del vermut, tant a doll com embotellat, de diferents marques i procedències.\nDotze anys, gairebé des dels inicis del programa.\nLa manera de contribuir al país: Llengua, cultura i vi. Com que és un establiment de proximitat, i cada cop hi ha més intercanvi cultural a causa de la globalització, aquesta és una manera de contribuir que les persones nouvingudes aprenguin la llengua, la cultura i les tradicions.\nSegur que en tot aquest temps heu viscut en aquest negoci moltes anècdotes; ens n’expliques alguna?\nUna de tantes i força divertida: Al començament del turisme que es feia a la nostra ciutat —al voltant dels anys 60— la meva família va rebre una carta d’Alemanya i per la finestreta del sobre es veia la foto dels avis i la mare. Hi deia: “Entregar a la familia del Celler”.\nI relacionades amb el VxL? Hi havia una clienta que va venir de Buenos Aires, amb la qual parlàvem un cop a la setmana al Celler. Al cap d’uns anys va venir a dir-nos que havia continuat estudiant a Sabadell i que tenia el nivell A de català.\nCom heu viscut el confinament?\nPersonalment, amb respecte i una mica de por perquè la mare és una persona de risc.\nVoleu afegir-hi alguna cosa més?\nDoncs sí: Moltes gràcies per la vostra col·laboració. Esperem que ben aviat ens pugueu visitar amb les parelles lingüístiques i l’alumnat dels cursos. Mentrestant, convidem els lectors i els participants en el VxL a gaudir del comerç de proximitat, alhora que practiqueu el català visitant el nostre establiment.\nVoluntariat per la llengua del Servei Local de Català de Gavà (Centre de Normalització Lingüística Eramprunyà)


La bufetada de Puigdemont, per Luis Mauri\nEspanya del revés\nL'Europarlament rebutja el dret d'autodeterminació dins de la UE. És una redundància, ja que l'ONU ja excloïa aquesta pretensió independentista. Però remarca la inutilitat, la impostura i la ruïna del procés\n29 de de novembre del 2020. 10:10\nEspanya està del revés. El que és gran és petit. El que és prim, gras. La pandèmia distorsiona la realitat, però no excusa tanta impostura.\nERC oblida l’’Espanya ens roba’ i reclama una harmonització fiscal. Quina ironia. Per als nacionalistes, harmonització era un terme demoníac des de la LOAPA del 1982, fruit directe de l’intent del 23-F.\nMentrestant, la dreta que es declara violada al sentir parlar de plurinacionalitat impulsa un curiós nacionalisme madrileny. Tot es vesteix amb túniques espesses i grandiloqüents, però no n’hi ha prou per asfixiar el crit de la nuesa.\nAmb l’excepció de la facció irredempta de Puigdemont, els nacionalismes han postergat el seu programa màxim. S’imposa la gestió de la crisi i dels fons europeus de rescat. I el fiasco de l’1-O i la constatació de la solitud exterior.\nEl Govern de Sánchez i Iglesias tindrà Pressupostos amb la majoria de la investidura. Hi ha tensions en la coalició, sí. I una gran pressió del poder real. El PSOE hauria preferit integrar Ciutadans en l’equació i Podem ha jugat per impedir-ho. Però els Pressupostos aclareixen la legislatura. Aquesta serà difícil, però un as a la mà d’un supervivent nat com Sánchez. Les aliances sempre són el fruit possibilista d’una conjuntura. I tota conjuntura es pot mudar.\nEl PP fa de Madrid el seu Covadonga i des d’allà somia amb la reconquesta, sempre amb l’alè de Vox al clatell. S’esgargamella cridant «llibertat», com Miguel Hernández a El herido, sense posar-se vermell després d’haver callat la veu del poeta al cementiri de La Almudena.\nEspanya del revés. I una veu pristina que arriba de l’Europarlament: no hi ha dret d’autodeterminació dins de la Unió Europea. La declaració és redundant, ja que l’ONU ja excloïa aquesta pretensió independentista. Però remarca la inutilitat, la impostura i la ruïna del procés. ERC obre vies d’adaptació, no sense enrampades. Puigdemont, abstret en la seva circumstància particular, rep la bufetada.\nFinançament autonòmic Carles Puigdemont PP ERC Pablo Iglesias Catalunya Pressupostos Generals de l'Estat Pedro Sánchez Independència de Catalunya


Es reprenen les obres de l’aparcament públic de la Plaça de l’Antic Regne de València – Ràdio Pego\nEs reprenen les obres de l’aparcament públic de la Plaça de l’Antic Regne de València\n11 d'agost de 2011 Sara Garcia 0 Comment\nHo feia la nova empresa adjudicatària, Antalsis, a primera hora d’aquest matí de dijous. Dimarts la Direcció Facultativa i l’empresa signaven a Alacant el Pla de Seguretat i Salut i declaraven l’obertura de Centre de Treball les obres de l’aparcament soterrat. La previsió de durada de les obres és de 6 mesos i té un pressupost de més d’117.000.000 euros.\nAquest mes d’agost les obres estan tenint un gran protagonisme al poble de Pego i és que si divendres passat es produïa la desitjada obertura al trànsit de la carretera del mar, des de primera hora d’avui dijous, Antalsis, la nova adjudicatària de les obres de l’aparcament soterrat de la Plaça de l’Antic Regne de València, es posava a treballar en aquest projecte inclós en el Pla Especial de Recolzament a la Inversió Productiva en Municipis de la Comunitat Valenciana impulsat per la Generalitat Valenciana. És l’obra de major import econòmic de les quatre plantejades per l’Ajuntament de Pego amb una inversió d’1.117.536,97 euros. La previsió d’execució inicial estima que la intervenció durarà 6 mesos.\nHa passat molt de temps des que BM3 arrancara l’asfalt de l’aparcament de la Plaça de l’Antic Regne fins a hui, dijous 11 d’agost, dia en què per fi, l’empressa a qui s’han cedit les obres, Antalsis, ha tornat a actuar en aquest espai després que el passat dijous, 28 de juliol el plenari ordinari, ratificara la cessió del contracte de construcció de dit aparcament públic.\nA partir d’eixe moment l’empresa tenia les mans lliures per començar a l’actuació prevista. Abans, però, havia de resoldre la part burocràtica. Ho feia dimarts passat, 9 d’agost, amb la part burocràtica, ja que tant la Direcció Facultativa com l’empresa es desplaçaven a Alacant per tal de signar el Pla de Seguretat i Salut i alhora declarar l’obertura de Centre de Treball la futura construcció. Dos passos previs i imprescindibles per a poder començar, amb tota la cobertura legal, les obres. Apuntava el regidor d’Urbanisme, José Maria Ferrer que, prèviament, la setmana passada es produïa “la baixa de la Direcció Facultativa per part dels arquitectes de l’Ajuntament i la presa dels nous arquitectes de l’empresa per a dirigir l’obra”.\nL’empresa va manifestar al regidor d’Urbanisme la seua intenció de realitzar un nou estudi geotècnic del sòl en què van a dur-se a terme les obres. Eixe estudi geotècnic ha començat, també, avui mateix, ja que l’empresa encarregada del mateix ha pogut desplaçar fins a Pego la màquina encarregada de perforar el sòl en què s’ha de construir el futur aparcament soterrat. Explicava José Maria Ferrer que “l’estudi geotècnic és per vore més en concret tot l’estat del terreny i tots els possibles problemes que es poden trobar baix i estar previnguts sobre estos aspectes”.\nRecordava José Maria Ferrer al veïnat que la represa d’aquestes obres comportarà una sèrie de molèsties, com és el soroll de les màquines i la pols, que sempre van associades a les obres i és per això que demanava disculpes per part de l’Ajuntament a totes aquelles persones que estiguen afectades.\n← L’Ajuntament de Pego obri la rasa per a connectar l’aigua a l’Institut ‘Enric Valor’\nEl nou institut IES Enric Valor de Pego ja té data prevista d’obertura →


Pep Gimeno 'Botifarra', medalla d'honor del Consell Valencià de Cultura\n'No us oblidarem mai': vídeo íntegre del concert de Sting al Bataclan\t'No us oblidarem mai': vídeo íntegre del concert de Sting al Bataclan\nEl Festival Foramuralla de Vic programa concerts fins a la matinada\tEl Festival Foramuralla de Vic programa concerts fins a la matinada\nEl Palau de la Música de València trenca amb la programació habitual\tEl Palau de la Música de València trenca amb la programació habitual\nEl projecte Càntut es fa gran i es converteix en un festival\tEl projecte Càntut es fa gran i es converteix en un festival\nEl grup empordanès Lakaste guanyen la 16a edició del concurs Sona 9\tEl grup empordanès Lakaste guanyen la 16a edició del concurs Sona 9\nEl fill de Leonard Cohen s'acomiada del seu pare amb un últim escrit\tEl fill de Leonard Cohen s'acomiada del seu pare amb un últim escrit\nSavall ofereix un concert inèdit solidari a l'Hospital de Sant Pau\tSavall ofereix un concert inèdit solidari a l'Hospital de Sant Pau\nSílvia Pérez Cruz ret homenatge a Leonard Cohen cantant 'Al·leluia' al metro de Nova York\tSílvia Pérez Cruz ret homenatge a Leonard Cohen cantant 'Al·leluia' al metro de Nova York\nPep Gimeno ‘Botifarra’, medalla d’honor del Consell Valencià de Cultura\nAmb el premi es reconeix la tasca de Botifarra en la recuperació i divulgació de la música popular valenciana\nEl cantant Pep Gimeno, més conegut com ‘Botifarra’, ha rebut avui la medalla d’honor del Consell Valencià de Cultura (CVC) per la seva tasca de recuperació i divulgació de les cançons tradicionals valencianes. Aquest reconeixement l’ha volgut dedicar a tots aquells que li han ensenyat cançons i tradicions durant la seva vida. ‘La cultura popular no és ni d’esquerres ni de dretes, és del poble’, ha reivindicat.\nGimeno ha rebut el guardó de mans del president del CVC, Santiago Grisolía, en un acte que ha comptat amb la presència de l’escriptor i amic, Antoni Martínez. Martínez ha assegurat que Pep Gimeno és el renovador més significatiu de la cultura valenciana, un cantant a cavall de la nova música i la tradicional.\nDesprés de quasi quaranta anys dedicats a la música valenciana, Gimeno assegura que encara té molts projectes per davant. ‘Fins que em muira he de lluitar’, ha dit. I de fet, ja està treballant en un disc que barrejarà la música valenciana i l’àrab.\nAmb aquest premi, el CVC reconeix un cas d’èxit de la música popular cantada. El seu mèrit ha estat permetre a molts valencians de retrobar-se amb la seva música tradicional. L’èxit, però, va més enllà: recuperació de la cultura oral i també a la seva capacitat per a afegir una sensibilitat moderna a tota aquesta tradició.


ÉS EL TEU TORN DEFENSA´L - Jove Advocacia de Catalunya\nÉS EL TEU TORN DEFENSA´L\nSegueix la campanya a la següent pàgina de facebook: noreformajusticiagratuita\nJoves Advocats de Catalunya (JAC) s’adhereix íntegrament a la campanya iniciada per la Confederación Española de Abogados Jóvenes (CEAJ) I per les Agrupacions d’Advocats Joves que l’integren.\nAmb l’aprovació pel Consell de Ministres i la posterior tramitació parlamentària del projecte de Llei d’assistència jurídica gratuïta, la reforma projectada esdevé manifestament millorable. Són evidents les mancances, llacunes, deficiències i contradiccions del projecte, que provocaran el col•lapse i mal funcionament d’un servei públic.\nEl servei d’assistència jurídica gratuïta es primordial en els moments actuals, en que patim una retallada constant de drets de les persones, el fet que aquest servei funcioni de forma eficient i sigui accessible per als ciutadans que ho requereixin és un DRET del ciutadà i un DEURE de l’administració.\nLa reforma PERJUDICA AL CIUTADÀ, doncs, redueix el llindar econòmic d’accés a la justícia gratuïta per a les persones no integrades en una unitat familiar. Valora la situació econòmica i patrimonial de l’interessat i també dels integrants de la unitat familiar. Estableix una presumpció d’abús per part dels que sol•liciten tres vegades l’any aquest dret. Suprimeix l’obligació de residència o establiment de l’advocat del torn d’ofici en el lloc d’assistència al beneficiari del servei, impedint i vulnerant una atenció immediata i propera a aquest.\nLa reforma CREA DESIGUALTATS en reconèixer la justícia gratuïta a alguns col•lectius i persones jurídiques encara que comptin amb recursos suficients per litigar.\nLa reforma OBVIA LA GRATUÏTAT D’ALGUNES PRESTACIONS, com l’assistència lletrada prèvia a procés judicial. L’assistència als presos condemnats. La designació de professionals per l’acusació particular. L’exempció de caucions, dipòsits i consignacions. No preveu la intervenció de mediador, comptador partidor, administrador judicial o concursal, ni la d’intèrpret o traductor.\nLa reforma NO GARANTEIX EL FINANÇAMENT PÚBLIC SUFICIENT PER MANTENIR EL SISTEMA DE JUSTÍCIA GRATUÏTA, en canvi, segueixen vinculades les taxes judicials a la justícia gratuïta, tot i ser un fet públic i notori la manca de destinació del recaptat amb aquelles per a aquesta.\nLa reforma NO RESPECTA NI DIGNIFICA LA TASCA DELS ADVOCATS D’OFICI, en no dignificar ni actualitzar els barems de retribució del servei, d’acord amb la important tasca social prestada, en no garantir el cobrament de totes les actuacions que dugui a terme, ni que el pagament per l’administració sigui puntual.\nLa reforma BUROCRATITZA EN EXCÉS EL SERVEI GENERANT COSTOS INNECESSARIS, al optar per mantenir la duplicitat en la tramitació dels expedients. Dilata el reconeixement a la justícia gratuïta en requerir la ratificació del beneficiari i justificació del manteniment del dret per recórrer. Preveu la revisió periòdica de la concessió del benefici com a mínim cada quatre anys. Imposa als Col•legis funcions d’arxiu i custòdia i, als advocats, obligacions informatives i de trasllat de resolucions, l’incompliment comporta la imposició de sancions desproporcionades. Sense preveure sufragar els costos afegits.\nCOM AFECTARÀ LA NOVA LLEI ALS CIUTADANS\nLa reforma projectada suposarà un greu perjudici per als ciutadans, afectant al seu Dret a la Tutela Judicial Efectiva.\nPodem concretar casos en els quals es pot acreditar la insuficiència econòmica i es denegaria la justícia gratuïta. Així, per exemple, una persona divorciada i no integrada en cap unitat familiar que percep mensualment un salari brut d’1.100 €, i amb el qual ha de fer-se càrrec d’un lloguer d’habitatge de 450 € i pensió d’aliments a favor dels seus fills de 350 €, disposaria únicament de 300€ per a les despeses de vida diària i, no obstant això, se li denegaria el benefici de justícia gratuïta, havent de suportar les despeses del procediment, incloses les taxes judicials, malgrat que existeix realment una insuficiència econòmica per litigar.\nIgualment, i respecte a la limitació quantitativa del benefici i la presumpció d’abús del dret, podríem trobar-nos davant una persona que, a causa que l’empresa en la qual treballa no li abona els seus salaris durant mesos, inicia un procediment de resolució de contracte i reclamació de la quantitat deguda concedint-se-li justícia gratuïta. A causa de la seva insuficiència econòmica no es fa càrrec dels rebuts d’hipoteca ni de les despeses de la comunitat de propietaris, per la qual cosa recorre al benefici de justícia dues vegades més en ser demandat. Havent-hi ja necessitat justícia gratuïta per a tres supòsits, precisament per problemes de recursos econòmics, se li denegaria el dret per a una quarta actuació judicial, per exemple si el seu veí li causa danys en el seu habitatge per una canonada trencada o si, passejant pel carrer, té un accident de trànsit.\nPerò el perjudici o limitació no és només quantitatiu, sinó també qualitatiu. Amb la nova llei els advocats de torn d’ofici no hauran de tenir el seu domicili o despatx en el lloc d’assistència als ciutadans com fins ara, per la qual cosa un ciutadà que vulgui divorciar-se i per a això acudeixi als jutjats de Madrid per ser el seu domicili pot ser assistit per un advocat de León, la qual cosa provoca un greu perjudici al ciutadà que necessita d’una atenció immediata i propera.\nNext PostNO A LES TAXES JUDICIALS


RESUM DE L’ACTA DE LA REUNIÓ DE CONSELL ESCOLAR\nCELEBRADA EL 15 DE DESEMBRE DE 2016\n0- Aprovació acta anterior\nCom no hi ha cap esmena més que la ja modificada es dona per aprovada l’acta i es tanca el període d’actes d’aquest CE sortint.\n1- Constitució nou Consell Escolar\nDesprés d’acomiadar a les persones sortints es passa a fer un resum de com queda el Consell Escolar a partir d’ara:\nSector famílies: marxa Jordi Albet i entra Xavier Beltran. Marxa Noemi Roca i entra una altra vegada escollida. De suplents han quedat Elisabeth Benítez , Ma Carmen Alonso i Margarita Martí.\nSector mestres: marxa el Paco Molina per prejubilació, renúncia Rosor Pinyol i per tant entra Sonia Moreno com a persona següent més votada pels 2 següents anys. Marxa Mercedes Díez i entra Marina Bastardi. Marxa Ana Rial i entra Txaro Chávez i marxa Elena Fernández i entra Fèlix Salazar.\nSector PAS, sector Ajuntament i Equip Directiu queda igual.\nTambé s’explica que el nostre Consell te estipulades una sèrie de comissions que ajuden al bon funcionament per moments determinats.\nLes comissions també han de reestructurar-se i queden de la següent manera:\nComissió menjador: entra Fèlix Salazar en substitució d’Anna Rial\nComissió permanent: Xavi Bertral substitueix a Jordi Albet\nComissió econòmica: entra Txaro Chávez en substitució d’Elena Fernández.\nLa comissió de convivència queda igual.\nS’expliquen breument les competències del CE per aquelles persones que no han format part o que no saben les noves modificacions segons LOMCE\n2- Precs i preguntes\nSituació fiscal de l’AMPA: s’explica al consell que finalment s’ha hagut de prendre una decisió i a partir d’ara l’AMPA funcionarà amb fiscalització d’empresa (IVA, impost societats, etc).\nBeneficis Loteria i llibres de Sant Jordi: es farà un document perquè quedi molt clar quines famílies es podran beneficiar d’aquests diners ja que l’objectiu principal és que cap nen/a es quedi sense anar de colònies per motius econòmics i com l’AMPA no pot tenir accés a aquesta informació es gestionarà des de l’escola. Dels beneficis de Sant Jordi es beneficiaran les famílies de 5è de cara al proper curs per les colònies de 6è.\nCarnaval: des de la comissió de festes de l’AMPA han fet arribar a l’escola una proposta. És un tema a parlar en claustre perquè encara no s’ha pogut tractar. S’acorda que es farà al gener.\nRocòdrom: el projecte final està aprovat, finalment l’AMPA assumeix la totalitat de la despesa i s’instal•larà properament.\nIncident de 6è: es fa un resum de com està el tema a dia d’avui. L’AMPA també explica la seva implicació en el tema.\nS’aprofita per explicar l’adaptació curricular i d’horari d’un nen de 6è.\nXarxa de competències bàsiques: és un projecte al qual s’ha afegit l’escola. L’objectiu és fer xarxa amb totes les escoles de Cornellà per treballar conjuntament i millorar. El Departament forma a representats de cada centre els i les quals seran els responsables de formar a la resta de companys i companyes per introduir temes pedagògics innovadors a les escoles. Aquest curs la formació va sobre el treball per projectes.\nPublicat per Cristina Duran Lozano a 3:02\nCristina Duran Lozano\nRESUM DE L’ACTA DE LA REUNIÓ EXTRAORDINÀRIA DE CO...\nRESUM DE L’ACTA DE LA REUNIÓDE CONSELL ESCOLAR CEL...


L’Ajuntament d’Alboraia crea un projecte en col·laboració amb CaixaBank i la Fundació “la Caixa” per a la creació d’un banc de préstecs de tauletes i portàtils per a les persones usuàries de Serveis Socials – RiberaTV\nL’Ajuntament d’Alboraia crea un projecte en col·laboració amb CaixaBank i la Fundació “la Caixa” per a la creació d’un banc de préstecs de tauletes i portàtils per a les persones usuàries de Serveis Socials\nDes de Serveis Socials de l’Ajuntament d’Alboraia s’ha creat un projecte per a acostar les noves tecnologies, com a mesura per a evitar l’aïllament social agreujat per la situació de Covid-19, a persones sense accés a internet i noves tecnologies.\nLa signatura del conveni es va dur a terme en el consistori, comptant amb l’assistència de Miguel Chavarría Díaz, alcalde d’Alboraia; Susana Cazorla Martí, regidora de Serveis Socials; i María David Murciano, coordinadora de Benestar Social; juntament amb els representants de l’entitat financera.\nCaixaBank i la Fundació “la Caixa” col·laboren amb l’Ajuntament en “Sinapsi 3.0, connectant llars”, un projecte per a crear un banc de préstec de tauletes i portàtils per a proporcionar connexió a persones usuàries de serveis socials, sense accés a recursos informàtics per a fer front a la bretxa digital i seguir amb les rutines d’activitats dutes a terme en el municipi.\nEls usuaris seran les persones participants en el Taller d’estimulació cognitiva i del Taller d’integració de Món Gran, que es realitzen des de Serveis Socials, a més de qualsevol persona que reunisca els requisits per a accedir al banc de prestacions de tauletes i portàtils.\nSerà una activitat permanent, ja que l’objectiu és poder disposar i fer ús de les tauletes i portàtils sempre que se sol·licite tant per a les activitats ja nomenades com nous projectes que puguen sorgir.\nAmb aquest banc tecnològic de prestació, es podrà proporcionar en situacions d’aïllament una connexió amb l’exterior intentant evitar en la mesura que siga possible la ruptura de les seues activitats diàries. En el cas que no es produïsca aïllament els dispositius s’utilitzaran per al desenvolupament de les activitats fomentant la seua familiarització amb aquestes, donant una major qualitat als tallers i reduint la bretxa digital.\nL’activitat està proposada des de Serveis Socials, i a més es realitzarà formació per a les persones que no estiguen familiaritzades amb aquestes tecnologies i formen part dels tallers o vagen a utilitzar les tauletes/portàtils, aquesta iniciativa es realitzarà en una sala proporcionada per l’Ajuntament d’Alboraia. El material informàtic estarà costejat gràcies a la col·laboració econòmica de CaixaBank i la Fundació “la Caixa”, i l’Ajuntament es farà càrrec dels costos relacionats amb l’accés a internet, el manteniment dels dispositius i el personal encarregat del banc de prestacions i la formació per a l’ús dels dispositius.\nL’Ajuntament d’Alboraia crea un projecte en col·laboració amb CaixaBank i la Fundació “la Caixa” per a la creació d’un banc de préstecs de tauletes i portàtils per a les persones usuàries de Serveis Socials added by Ribera Televisió on 20 juliol, 2020


L’especialista en migracions i tracta de persones, Helena Maleno, serà la premiada amb el III Reconeixement Ànima Ciutat de Mollerussa – Mollerussa Televisió\nL’especialista en migracions i tracta de persones, Helena Maleno, serà la premiada amb el III Reconeixement Ànima Ciutat de Mollerussa\nLa defensora dels drets humans i especialista en migracions i tracta de persones, Helena Maleno, serà la persona premiada en la tercera edició dels Reconeixements Ànima Ciutat de Mollerussa, impulsats per l’Ajuntament de la ciutat i el Centre d’Iniciatives Solidàries Ángel Olaran.\nEl jurat ha volgut reconèixer la seva tasca humanitària a l’hora d’ajudar a salvar la vida de milers dels emigrants que intenten travessar el mar des de la frontera sud entre el Marroc i la península Ibèrica, indret on en els darrers 8 anys han perdut la vida més de 1.800 persones.\nA causa d’ajudar els emigrants i donar a conèixer la seva realitat, Maleno ha rebut diverses amenaces de mort i des del Marroc se l’ha acusat d’afavorir la immigració irregular, una causa que a Espanya es va arxivar. D’aquesta manera, des de l’organització de la cita, s’espera fer un reconeixement múltiple.\nAixí mateix, també es pretén que el premi sigui una manera de fomentar la integració dels emigrants en la societat.\nLa gala de lliurament del premi tindrà lloc el pròxim 9 de novembre a partir de les 21.00 hores de la nit al Restaurant Resquitx. Així mateix, el mateix dia també es lliuraran els Reconeixements Ànima d’Honor Àngel Pujol, on des de l’organització s’anima a totes les entitats i persones de l’àmbit local a presentar les seves propostes abans del 14 d’octubre.


Apartment in Villa a Sesta with Seasonal Pool Castelnuovo Berardenga Itàlia - Ofertes d'hotels amb els MILLORS DESCOMPTES EN LÍNIA\nMés informació sobre Apartment in Villa a Sesta with Seasonal Pool\nPer als viatgers què vulguin captar les imatges i els sons de Rosennano, Apartment in Villa a Sesta with Seasonal Pool és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartment in Villa a Sesta with Seasonal Pool és compromet a que la seva estada sigui el més còmoda possible. L'hotel ofereix habitació familiar, instal.lacions de barbacoa per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, rentadora a cada habitació. Piscina exterior, jardí de l'hotel, són llocs ideals per a relaxar-se després d'un llarg dia. Apartment in Villa a Sesta with Seasonal Pool és una elecció inteligents per a viatgers a Rosennano, i ofereix una estada relaxant i sense molèsties.


Joe Biden és l'opció de la UE per tornar a començar, però no per tornar enrere - Regió7 :: El Diari de la Catalunya Central\nJoe Biden és l'opció de la UE per tornar a començar, però no per tornar enrere\nEls experts esperen canvis en la relació entre Estats Units i Europa però alerten que el món ja no és el mateix que fa 4 anys\nefe 09.11.2020 | 22:43\nBiden va dir als americans, ahir, que arriba un «hivern molt fosc» per la covid i demana l'ús de la mascareta reuters\nBiden va dir als americans, ahir, que arriba un «hivern molt fosc» per la covid i demana l'ús de la mascareta\nEl president electe dels EUA, Joe Biden, és l'oportunitat de la Unió Europea (UE) de tornar a començar en la seva relació amb Washington, però no de tornar enrere el rellotge quatre anys. Això està fora de tota qüestió, segons els experts.\nDurant el mandat del president sortint, Donald Trump, la política internacional ha canviat de manera irreversible. De la visió entorn del comerç internacional al paper global de la Xina, de la lluita contra el canvi climàtic a la defensa del multilateralisme, passant per la coordinació d'esforços per acabar amb la pandèmia.\nLa victòria del candidat demòcrata no anul·la tot el succeït, coincideixen a assenyalar la majoria d'experts entrevistats per Efe, que creuen que comportarà canvis de direcció i, en general, el retorn dels Estats Units a l'escena internacional. Però també creuen que Biden exigirà a la UE un major compromís en política exterior, com una major contundència enfront de la Xina i Rússia, i una major independència en l'àmbit militar. Alguna cosa que en el bloc se li pot ennuegar a més d'un país, especialment a Alemanya.\nTanja Börzel, professora de l'Institut Otto Suhr de Ciències Polítiques de la Universitat Lliure de Berlín, entén l'«alleujament general» a Europa. Perquè la victòria de Biden significa el «retorn dels EUA a les institucions internacionals» després de quatre anys d'«agressiu unilateralisme» en la qual han sofert danys les relacions amb els aliats tradicionals. No obstant això, afegeix, el gir a Washington no suposarà una retorn al «rol tradicional» dels EUA en les últimes dècades. Börzel creu que Biden s'acostarà als europeus amb «expectatives i exigències» que, en molts punts "no són noves".\nEn això incideix també Julian Müller-Kaler, expert en relacions transatlàntiques de la Societat Alemanya de Política Exterior (DGAP), que considera que l'alleujament europeu s'acabarà «aviat» pel «que li ve damunt a Europa» ara que el món avança cap a una «nova bipolaritat». «Alemanya i la UE estan just al mig" en les creixents tensions entre les dues grans potències, els Estats Units i la Xina. És una posició especialment incòmoda, diu Müller-Kaler, perquè són els dos principals mercats per als productes europeus. Haver de triar entre tots dos, arribat el cas, seria dolorós, el «pitjor escenari».\nQuant a l'economia, el president de l'Institut Alemany de Recerca Econòmica (DIW), Marcel Fratzschel, diu que les diferències actuals entre els EUA i la UE tampoc s'evaporaran amb l'arribada del demòcrata a la Casa Blanca. Biden ha afavorit tradicionalment polítiques «proteccionistes», recorda Fratzschel, i apunta que el president electe té a més com a objectiu principal rebaixar la polarització al seu país, la qual cosa implica intentar atreure votants de Trump. Això pot significar «conflicte» per a Alemanya, amb qui els EUA té un «excessiu» dèficit comercial, considera Fratzschel.\nBörzel, Müller-Kaler i Fratzschel confien que amb Biden els EUA torni a l'Acord de París contra l'escalfament global, però destaquen que la seva capacitat de canviar el curs de la primera economia mundial dependrà del fet que el Senat estatunidenc passi a mans demòcrates, fet no garantit en aquests moments. A més, haurà de debatre's entre acontentar l'ala més progressista del seu partit i atreure a aquells que veuen amenaçats els seus llocs de treball per la transició energètica.\nTrump segueix enrocat en les demandes legals sense reconèixer la seva derrota. Arreu\n10 euros de descompte per entrada per escoltar a l´Home és Feble\n12 euros de descompte per entrada per veure «Kràmpack»\n10 euros de descompte per entrada per veure a Brodas Bros\nLa majoria de dones troben feina a temps parcial mentre que els homes a jornada completa


Codinaflats.com ofereix serveis de viatges online a través dels seus webs i apps per a dispositius mòbils i també a través d’altres plataformes online, com ara webs d’afiliats i xarxes socials. La informació que s’indica a continuació és aplicable a totes aquestes plataformes. Pot ser que Codinaflats.com modifiqui la secció de Privacitat i cookies de tant en tant, així que vés-la consultant per estar al dia de les actualitzacions. Si no estàs d'acord amb les condicions de Privacitat i cookies, no segueixis fent servir els nostres serveis.\nQuin tipus de dades personals fa servir Codinaflats.com?\nPer què Codinaflats.com recopila, utilitza i comparteix les teves dades personals?\nSegons la informació que comparteixis amb nosaltres, podem mostrar-te ofertes personalitzades al web de Codinaflats.com, a les apps per a dispositius mòbils o en webs de tercers, com ara webs de xarxes socials. Pot ser que puguis reservar aquestes ofertes directament al web de Codinaflats.com o que siguin ofertes de tercers o bé productes que pensem que et poden interessar.\nSi fas servir els nostres serveis, podem enviar-te un qüestionari o convidar-te a deixar un comentari sobre la teva experiència amb Codinaflats.com.\nTambé podem enviar-te altres materials relacionats amb la teva reserva, com posar-te en contacte amb Codinaflats.com si necessites ajuda durant la teva estada o informació que creiem que pot ser útil per a tu a l'hora de planificar el teu viatge i aprofitar la teva estada al màxim. També podem enviar-te material relacionat amb les reserves properes o un resum de les teves reserves anteriors amb Codinaflats.com.\nCom fa servir les xarxes socials Codinaflats.com?\nFem servir les xarxes socials per promocionar els establiments dels nostres col·laboradors i per promocionar, millorar i facilitar els nostres propis serveis. Per exemple, hem integrat plugins per a xarxes socials al web de Codinaflats.com. Per tant, quan cliquis al botó per iniciar sessió amb el teu compte d’una xarxa social, la informació es compartirà amb el proveïdor d’aquella xarxa social i, probablement, apareixerà al teu perfil de la xarxa social perquè la puguis compartir amb altres persones.\nA més d’implementar aquests botons, Codinaflats.com disposa de comptes en diverses xarxes socials i ofereix apps en diversos webs socials. Aquests serveis a les xarxes socials et poden permetre compartir informació amb Codinaflats.com. Quan et registris en una app de xarxes socials, se t’informarà de quina informació es compartirà amb Codinaflats.com. La informació que decideixis compartir amb nosaltres pot incloure la informació bàsica disponible al teu perfil de la xarxa social, l’adreça d’e-mail, les actualitzacions de l’estat i la teva llista d’amics. Aquesta informació és necessària per crear una experiència d’usuari única tant a l’app com als nostres webs. Així, podem personalitzar el nostre web segons les teves preferències, connectar-te amb els teus amics i compartir destinacions de viatges i analitzar i millorar els nostres serveis de viatges.\nTambé podem permetre que iniciïs sessió als serveis de Codinaflats.com amb els teus comptes de xarxes socials. El proveïdor de la xarxa social t’informarà de com fa servir i processa les teves dades en aquests casos.\nCom comparteix les teves dades amb tercers Codinaflats.com?\nCom fa servir els dispositius mòbils Codinaflats.com?\nFins quan es mantenen actives les cookies de Codinaflats.com?\nLes cookies que fem servir tenen una durada variable. Algunes tenen una durada màxima de 5 anys des de l’última visita al nostre web. Pots eliminar totes les cookies del teu navegador quan vulguis. Per eliminar les cookies de Codinaflats.com del teu navegador, vés a l’enllaç següent (si cliques en aquest enllaç, totes les cookies de Codinaflats.com s’eliminaran immediatament) Elimina les cookies.\nCom puc reconèixer les cookies de Codinaflats.com?\nCodinaflats.com fa servir cookies analítiques i de màrqueting de tercers?\nSí, Codinaflats.com utilitza els serveis d’empreses de màrqueting i publicitat online de prestigi i de confiança. Codinaflats.com també pot fer servir proveïdors externs amb finalitats analítiques. Per poder oferir els seus serveis, aquestes empreses han d’utilitzar cookies.\nQui pot accedir a les dades de les cookies de Codinaflats.com?\nNomés Codinaflats.com té accés a les cookies de Codinaflats.com. Els tercers que et col·loquin cookies al teu ordinador podran accedir a les cookies que hagin col·locat.\nCodinaflats.com fa servir píxels invisibles?\nA més de cookies, de vegades Codinaflats.com també fa servir píxels invisibles. Un píxel invisible és una imatge gràfica molt petita de només un píxel que s’introdueix al teu ordinador com a part d’una petició de pàgina web o en un e-mail en HTML. Tant si els fem servir directament o a través de proveïdors de serveis, utilitzem aquests píxels com a part de la nostra publicitat online, tant al nostre web com en webs de tercers, per saber si els usuaris que veuen publicitat online acaben reservant, per controlar la conversió dels webs d’afiliats i per analitzar els patrons de trànsit dels usuaris i optimitzar els serveis de viatges que t’oferim.\nQuins procediments de seguretat fa servir Codinaflats.com per preservar les teves dades personals?\nEls serveis que ofereix Codinaflats.com no estan dirigits directament a menors de 18 anys, que només poden fer servir els nostres serveis si els pares o tutors han donat el seu consentiment. Si rebem informació d’un menor de 18 anys, ens reservem el dret d’eliminar-la.\nCom pots controlar les dades personals que has facilitat a Codinaflats.com?\nQui s’encarrega de processar les dades personals del web i les apps de Codinaflats.com?


pimpampum — Agenda Oberta\nPosts by pimpampum\nPosted by pimpampum on 9 novembre 2012 .\nLa majoria d’informació d’AgendaOberta prové d’agendes culturals d’administracions, entitats, ajuntaments. Un dels principals handicaps que ens hem trobat a l’hora de processar la informació és la dificultat per tractar les dades. Molta de la informació existent està en formats no estàndard i, per tant, és difícil reutilitzar-la mantenint el màxim de fiabilitat. En motiu de [...]\nGuanyadors del sorteig entre els betatesters!\nPosted by pimpampum on 18 octubre 2012 .\nAvui a les 7 de la tarda ha tingut lloc el sorteig dels dos telèfons Samsung Galaxy Ace. Recordeu que el sorteig s’ha fet entre els usuaris que es van registrar com a bestatesters i han testejat AgendaOberta de forma més intensiva i han participat al fòrum. Els guanyadors són Joanvica i Jessica Martínez. L’enhorabona! [...]\nVols testejar AgendaOberta, el directori d’esdeveniments de referència dels territoris de parla catalana? Registra’t a través del formulari disponible a www.oberta.cat i rebràs un usuari i una contrasenya personal per tal de poder provar en primícia l’agenda. Per agrair la feina dels provadors es sortejaran dos telèfons intel·ligents Samsung Galaxy Ace o equivalent entre les valoracions [...]\nVídeo de presentació d’Agenda Oberta\nPosted by pimpampum on 12 setembre 2012 .\nHem preparat un vídeo per tal coneguis a fons el nostre projecte i les seves principals funcionalitats.\nMicroformats, una solució per l’aprofitament de dades\nPosted by pimpampum on 29 juny 2012 .\nPer tal de poder reaprofitar la màxima informació de les vostres agendes i poder oferir el màxim de veracitat en la informació aprofitada, és important fer ús dels microformats. Introduir la informació amb ordre amb un criteri i uns camps prestablerts permetrà que la reutilització sigui més senzilla En aquest sentit és important fer ús [...]


Conceptualment la metodologia proposada entén l’epai acústic com un filtre. Aquest filtre dependrà del nivell, de la freqüència i del temps i representarà una situació espacial específica en un recinte determinat. I com registem el filtre que tot espai acústic representa? La metodologia en basa en el fet que tots els filtres per naturalesa es caracteritzen per la seva resposta a un impuls unitari. Això ho podem explicar de la següent manera: si produïm un so tan breu que exciti un sistema filtrat només podrem advertir el filtre per si sol.\nAquest fenomen també quan aplaudim en espais acústics per tal d’escoltar el llarg de la reverberació d’un recinte o la presència d’ecos provocats per la seva geometria.To i així, quan més breu i espectralment ampli aquest impuls més precisa serà la caracterització d’un filtre. La deconstrucció en la qual podem extreure aquest component espacial per salvaguardar-lo és només factible en l’àmbit digital i està basada en l’aplicació d’una operació matemàtica anomenada convolució.\nPer implementar una convolució amb l’objectiu de representar un espai acústic necessitarem enregistrar ‘un impuls en aquest espai. Aquest registre, com hem dit, es coneix com a resposta a impuls. Aquesta resposta s’obté gravant un so molt curt i d’espectre ampli per simular un delta de Dirac, impuls unitari ideal impossible de realitzar en la pràctica, i que s’aproxima per mitjà de trets de fogatjaments, focs artificials, espurnes elèctriques o simplement el rebentar d’un globus.\nNo obstant això, amb els anys, els enginyers acústics van perfeccionar aquest tipus de mesuraments amb mètodes molt més precisos i fidels ja que s’ha investigat en profunditat els possibles inconvenients de fer-ho amb respostes a impuls, com per exemple amb el mètode del globus. Les dificultats que es plantegen des del món de la ciència es basen en les inestabilitats en el rang de freqüències, la distorsió sònica, la manca de linealitat i en la inconsistència en els factors estadístics de repetibilitat. A partir de la introducció de la norma ISO 3382.1 (ISO, 2001) per a mesures acústiques de sales es van establir mètodes estandarditzats per a aquest procés. El més emprat de tots ells és un escombrat de freqüències reproduït per un sistema d’altaveus i registrat en diversos punts estadísticament consistents per microfonia estandarditzada.


poma | enciclopèdia.cat\nmaçana, manzana (es), pomme (fr), apple (en)\nagricultura agr i botànica bot\nFruit carnós i complex de la pomera, del tipus pom, de forma esferoidal o més o menys rodonenca, d’un diàmetre comprès generalment entre 3 i 10 cm, de color generalment verd, groc o vermell, de pell prima, comestible i de sabor acídul o més o menys àcid i dolcenc o més o menys dolç, del qual hom obté la sidra i altres begudes.\nLes pomes reben diversos noms segons llurs dimensions, color, sabor, forma, etc., i, encara, segons les contrades. Hom se la menja amb pell o pelada, cuita o amb xarop o compota. És emprada per elaborar melmelades. Es conserva molt bé. Té propietats laxants, per bé que el seu mesocarpi ratllat i oxidat és emprat com a antidiarreic casolà. Acada 100 g hi ha 84 g d’aigua, de 9 a 15 g de glúcids, i a més conté proteïnes, aminoàcids, lípids, minerals, vitamines, àcids orgànics, pectina, polifenols i èsters.\nLa producció de pomes, tradicional a les regions plujoses i als petits regadius dels Països Catalans, ha canviat de signe d’ençà de la generalització del conreu en plantacions regulars, iniciades a la regió de Lleida cap al 1955. Eren pomeres altes, plantades cada 6 o 7 metres, que vol dir de 250 a 300 per ha. Hom anà seleccionant les varietats, que han restat reduïdes a quatre de dominants: starking, amb un 30% dels arbres, bellesa de Roma, amb un 25%, golden, amb un 10%, stayman, amb un 8%. Aquell any els Països Catalans ja colliren prop d’una quarta part de les pomes de l’Estat espanyol. En acabar els anys cinquanta la regió de Lleida, amb 280.000 qm, i la de la Seu d’Urgell, amb prop de 100.000, destacaven en la producció catalana. El 1968 la poma s’havia imposat entre les altres fruites fresques i seques, amb una producció comparable a la de la pera i el préssec junts, i només superada per la taronja i la mandarina. La regió de Lleida assolí el milió de qm i mantenia una taxa d’increment d’un 20% anual.\nEAB / AMF / JRe / R


Els millors esportistes de 2017: del 40 al 31 | Fosbury\nFosbury » Fosbudiary » Els millors esportistes de 2017: del 40 al 31 Rànquing fosburià per reconèixer els mèrits esportius de la temporada\nHem determinat un top 50 amb un criteri lliure i alegre. No hi és tothom que s’ho mereix, però tothom que hi és, s’ho mereix. Segona entrega: del lloc 40 al 31!\n40. Ignasi Ávila i Joan Font\nVan aprofitar millor que ningú un campionat del món de ciclisme adaptat en pista improvisat i no previst al calendari del 2017. Campions del món en persecució 4km i un nou èxit al palmarès d’un tàndem que en aquell moment també era campió del món en carretera i subcampió olímpic. Ávila i Font van debutar amb un gran rendiment a la Titan Desert (14è lloc absolut amb lideratge parcial d’una etapa) i van penjar-se el bronze a la contrarellotge de la copa del món de Maniago (Itàlia).\n39. Núria Vilarrubla\nLa palista de la Seu d’Urgell no va poder complir les expectatives al campionat del món de piragüisme en aigües braves de Pau al setembre i no va passar de les semifinals. Tampoc va poder tornar a tastar el podi europeu després de ser quarta a la final. Malgrat això, ha guanyat la copa del món de La Seu i va ser subcampiona a la copa del món de Markkleberg i es va proclamar campiona d’Espanya. Carrera en constant ascensió camí de Tòquio 2020.\n38. Marcus Cooper Walz\nDesprés del sorprenent èxit de l’estiu de 2016 (or als Jocs Olímpics de Rio), el mallorquí ha completat una temporada de transició i de treball centrat en objectius de grup amb un doble èxit notable al campionat del món de piragüisme en aigües tranquil·les. El de Santanyí es va penjar la medalla d’or al K2 500 metres i va ser una peça clau del subcampionat assolit per l’equip del K4 500, la gran aposta del combinat estatal.\n37. Ariana Sánchez\nEn una temporada marcada pels èxits de Marta Marrero, Gemma Triay i Lucía Sainz, la jove jugadora de Reus s’ha convertit en un dels grans noms del pàdel mundial. Fent parella amb Marta Ortega s’ha proclamat campiona d’Europa per parelles i ha trencat esquemes guanyant dues proves del World Pàdel Tour (Santander i Múrcia) abans de ser finalista al torneig final de Madrid. Conclou el 2017 situada entre les 4 millors parelles del món.\n36. Mateo Sanz\nEl regatista de Formentera ja fa temps que competeix amb la bandera de Suïssa i allà, en un país allunyat del mar però amb una extensa tradició de vela, està forjant una carrera més que prometedora. Aquest any s’ha proclamat subcampió del món de windsurf RS:X i s’ha penjat la medalla de bronze a la copa del món disputada al Japó. Els bons resultats l’han catapultat al tercer lloc del rànquing mundial.\n35. Laia Sanz\nUn trencament del motor en el moment més inoportú ha impedit a Laia Sanz endur-se un nou campionat del món d’enduro i escalar posicions al rànquing d’aquest any. El bronze final, però, se suma al nou títol oficiós del Dakar com a campiona en categoria femenina després d’acabar al 16è lloc final i, especialment, al tercer lloc d’una etapa al Ral·li del Marroc, el millor resultat de la història d’una dona al campionat del món de Ral·li Cross-Country.\n34. Pere Roc II\nPuchol II o Soro III tenien molts números d’entrar al Top 50, però hem decidit trencar una llança a favor de Pere Roc II. El pilotari ha estat un dels líders de la selecció valenciana que s’ha proclamat campiona del món de llargues i de joc internacional aquesta tardor a Colòmbia. Campió de la Lliga professional d’escala i corda i subcampió de l’individual de la mateixa modalitat, ha estat el més llorejat de l’any, amb 5 trofeus i memorials més guanyats durant el 2017.\n33. Anna Ramírez\nLa veterana ciclista vigatana ha completat un dels millors anys de la seva carrera que amb el pas dels anys ha virat cap a la bicicleta de muntanya. Aquest 2017 s’ha mostrat intractable a la Titan Desert, repetint el triomf que ja havia celebrat el 2015. També ha estat la campiona de l’Èpica Atacama, una altra competició exigent, així com de la Jamón Bike o de la Titan Villuercas. Pràcticament no ha tastat la carretera malgrat el seu vincle amb el Lointek.\n32. Adel Mechaal\nL’atleta de Palamós ha deixat enrere totes les polèmiques per oferir un any esplèndid amb tres moments memorables. El primer el va coronar com a campió d’Europa en pista coberta després d’imposar-se als 3.000 metres llisos a Belgrad. El segon va ser un magnífic quart lloc al campionat del món als 1.500 metres. I el darrer, fa poques setmanes, el subcampionat d’europa de cros (també va guanyar la plata per equips) a Eslovàquia.\n31. Laura Orgué\nNo ha estat el millor any de l’esportista igualadina. Ho diem perquè pot sorprendre si fem un cop d’ull al seu palmarès de 2017: campiona del circuit mundial de curses verticals per sisè any consecutiu, campiona estatal de triatló d’hivern, bronze a la prova de la copa del món d’esquí de muntanya en quilòmetre vertical a la Fontblanca, rècord a Zegama, campiona a The Rut o del Ring of SteallSkyRace i subcampiona del món en modalitat Sky Classic. Sense problemes físics, la nova entrenadora d’esquí de fons d’Andorra encara hauria arribat més lluny.\nAdel MechaalAnna RamírezAriana SánchezAtletismeBTTCiclismeCiclisme en pistaCrosCurses de MuntanyaEnduroEsport AdaptatEsquí de MuntanyaIgnasi ÁvilaJoan FontLaia SanzLaura OrguéLes NotesMarcus Cooper WalzMateo SanzMotorNúria VilarrublaPàdelPere Roc IIPilota ValencianaPiragüismePiragüisme en aigües bravesPiragüisme en aigües tranquil·lesRal·lisTitan DesertTop 50Triatló d'hivernVelaWindsurf\nAquest cap de setmana s'ha disputat el campionat del món de piragüisme en aigües tranquil·les.…


Arxius de PIAI - Residències gent gran. Serveis sanitaris i d'atenció a la dependència\nEl PIAI en l’entorn residencial: oportunitats i reptes de posar la persona al centre\noctubre 9, 2018 abril 27, 2017\nEn el marc de les sessions clíniques que la Fundació Mutuam Conviure organitza periòdicament per a professionals de l’àmbit sociosanitari, Isabel de la Fuente, neuropsicòloga del Centre Assistencial Mutuam Collserola, Carolina Ferrero, adjunta de l’Àrea Residencial, Marisa Garcia, directora de la Residència Rubí, i Silvia Mirete, directora de la Residència Vila-seca, van parlar sobre l’aplicació del PIAI en l’entorn residencial.\nAls centres de Mutuam, fer un Pla d’atenció des del paradigma de l’Atenció Centrada en la Persona ha esdevingut una eina fonamental perquè aquesta pugui exercir el seu dret d’autonomia en la continuïtat del seu projecte de vida. A nivell legal, els principis en què es fonamenta aquest model estan recollits en diferents textos tant d’àmbit estatal com internacional.\nLa introducció del PIAI Centrat en la Persona en l’entorn residencial ha suposat un canvi de visió pel que fa a l’atenció a l’usuari. Així, la persona, els seus desitjos i esperances se situen en el centre del programa assistencial. Deixa de ser una mera receptora de les accions i es responsabilitza del procés, decideix com es desenvolupa i qui s’hi implica. La persona és l’experta i els professionals participen amb ella i amb aquells que l’atenen en un procés en què es consensuen les decisions. Gràcies a la introducció d’aquesta visió, s’aconsegueix una major implicació de la persona, perquè coneix la utilitat del pla d’atenció. A més, augmenta la seva percepció de control sobre allò que l’afecta, així com la seva relació amb l’equip i la seva qualitat de vida.\nUn procés amb moltes veus implicades\nQuan un usuari ingressa en una residència, i després d’explicar-li què és el PIAI i quines opcions té per participar-hi, un equip de professionals interdisciplinari en fa una valoració que té en compte la seva història de vida (valors, creences i hàbits), les capacitats físiques i cognitives, l’estat de salut i emocional i el seu entorn social. A partir d’aquí, i conjuntament amb ell (o els seus familiars, si ell no té competència per fer-ho), es consensuen els objectius del PIAI, que han d’estar centrats en el seu projecte de vida. Així mateix, es defineixen qui seran les seves figures de referència, és a dir, els professionals que estaran més a prop de l’usuari, faran el seguiment de l’assoliment dels objectius pactats i transmetran la informació a la resta de l’equip. L’avaluació periòdica dels resultats de les actuacions i les participacions permet mantenir o variar els objectius i activitats planificats.\nL’aplicació d’aquest model de PIAI en l’àmbit residencial té, doncs, beneficis inqüestionables per a la persona. Tanmateix, els principis en què es basa fan emergir reptes importants per als professionals que se’n cuiden. Deixar de parlar de dependència en l’atenció per fer-ho d’autonomia de la persona suposa que haguem d’afrontar situacions com que aquest es negui a rebre un tractament, que haguem d’acceptar que decideixi la seva dieta i que sigui partícip del seu pla de cures o que haguem de respectar les seves últimes voluntats.\nÉs per tot això que Grup Mutuam seguirà treballant en el desenvolupament i millora contínua d’aquest model d’atenció, des del convenciment que l’única forma d’atendre a les persones és considerar-les el centre d’atenció i empoderar-les per seguir desenvolupant el seu projecte de vida.\nCategories Atenció Sanitària i dependència Etiquetes ACP, Dependència, Formació, Fundació Mutuam Conviure, gent gran, PIAI, residències Deixa un comentari


El rei Arthur - La República Esportiva\nEl brasiler s'uneix a Busquets i Messi per generar futbol al mig del camp blaugrana, la clau de la victòria a Wembley\nArthur Melo, en una jugada a Wembley. / EFE\nEl Barça, amb migcampistes de creació, és un altre Barça. Al conjunt blaugrana no li vèiem fer un partit com el d’aquest dimecres a Wembley des de la final de la Copa del Rei del Wanda Metropolitano davant el Sevilla. Aleshores, encara hi jugava Andrés Iniesta. El capità, el manxec, un dels emblemes del millor Barça de la història juntament amb Xavi Hernández i Lionel Messi. La foto de la Pilota d’Or ho definia tot.\nMigcampisme. I un migcampisme molt concret. No el d’Arturo Vidal, ni el de Paulinho. Ni tant sols el de Coutinho, amb Dembélé volant per la banda com un pollastre sense cap i amb un equilibri totalment trencat. Iniesta tenia un substitut clar. El que més s’assemblava a Xavi, el que s’aproximava al perfil de centrecampista que més agrada no tant sols al culer, sinó a un home encara més important: a Lionel Messi.\nMessi ha trobat a faltar un Arthur Melo des de l’inici de temporada. Un migcampista de toc, un jugador amb capacitat de creació, un futbolista dels escollits per entrendre’s amb el ’10’ i per formar part d’un equip que necessita la pilota per sobreviure. El Barça no és el Barça si no té la pilota i els temps del partit controlats. I Arthur garanteix que, al costat de Sergio Busquets -que avui ha completat 67 passades amb el 100% d’efectivitat- i ben a prop de Messi, el Barça creix exponencialment.\nFins i tot, el nou ‘8’ ha fet més passades que Busquets. Amb 70 intervencions, i un altíssim 91,4% d’encert, ha finalitzat amb gran nota la seva primera prova de foc vestint la samarreta blaugrana. Arthur ha brillat amb llum pròpia i ha il·luminat un camí que, abans d’iniciar el duel a Wembley, semblava més fosc que clar per a un Barça que arribava a l’estadi londinenc dubitatiu.


L’Àrea de Cultura, Patrimoni, Memòria Històrica i Política Lingüística organitza el cicle de conferències Folk ara! (incloses dins el Palma Folk), que tractarà sobre 'La influència de la cultura folk a l’art i disseny actuals'.\nAquest cicle de conferències té com a objectiu reflexionar sobre les connexions actuals de la tradició en àmbits com el disseny, la literatura, l’art i la moda, i tendrà lloc al Teatre Mar i Terra de Palma. Obrirà el cicle, el dijous 16 de febrer, la conversa 'De la lletra folk a la tipografia d’ara', a càrrec del tipògraf Damià Rotger.\nEl dijous 16 de març serà el torn de 'La balada de Bob Xurí i Mateu Dylan' que desgranarà Jaume Guiscafré i presentarà Jesús Revelles. La xerrada versarà sobre les dinàmiques per mitjà de les quals la tradició esdevé reflexiva i els processos que condueixen de la literatura folklòrica a la literatura folk.\nEl dijous 20 d’abril, el comissari d’exposicions David Armengol parlarà sobre 'L’actitud del bard: sobre música folk i art contemporani', una conversa centrada en les connexions entre el folk i la pràctica artística a través d’artistes centrats de forma especial en el so, la performativitat i la condició narrativa de l’art.\nPer últim, el dijous 11 de maig, el dissenyador de moda Sebastià Pons dialogarà amb la gestora cultural Tina Codina sobre 'La tradició per l’evolució: la moda actual i les connexions amb el passat'.


Què passa si no puc pagar la hipoteca?\nMediacions i accions per evitar el drama de quedar-se endeutat i sense sostre\nR.T. BARCELONA Actualitzada el 12/02/2012 00:00\n260x366 Què passa si no puc pagar la hipoteca? / CRISTINA CALDERER Què passa si no puc pagar la hipoteca? / CRISTINA CALDERER\nUn dels principals pilars de les famílies catalanes és l'habitatge. Els desmesurats nivells de desocupació actuals, però, amb desenes de milers de famílies amb tots els membres a l'atur, està fent visible una de les facetes més crues de la crisi, la de molts ciutadans que no poden pagar la hipoteca i són desposseïts fins i tot de la seva pròpia casa. I la legislació vigent protegeix més els bancs i les caixes que els deutors.\nArran de l'impagament arriba la pèrdua del pis i es manté el deute\nEn una hipoteca, el contracte entre l'entitat financera i el particular suposa una garantia personal il·limitada. Per tant, quan es deixa de pagar la quota pactada per impossibilitat del deutor l'entitat pot forçar l'execució hipotecària a través del desnonament i, posteriorment, subhastar el pis. Si el ven per una quantitat inferior al deute, se segueix devent la diferència fins al crèdit total, i si no l'aconsegueix col·locar es pot quedar la finca per un 50% del valor i l'altra meitat queda a deure. El vicepresident del Col·legi d'Agents de la Propietat de Barcelona, Gabriel Fuentes, alerta que aquest percentatge va pujar al 60% en una reforma de l'estiu passat, però que va tornar a baixar al 50% tres mesos més tard. Tot i això, també explica que el respecte pel 50% del valor només s'aplica en cas d'execució judicial i que l'entitat pot optar per anar al notari, en què, a més de ser més ràpid, no hi ha cap exigència i es pot quedar el pis pel 20% del valor. "El creditor pot escollir la millor fórmula, la llei està feta perquè obtingui el màxim benefici", afirma.\nSense miraments, excepte quan preveuen problemes\n"L'entitat no té sentiments", explica Fuentes, i davant l'impagament acostuma a reclamar el desnonament. Del 2007 al tercer trimestre del 2011 s'han realitzat 62.035 execucions hipotecàries a Catalunya. L'excepció és quan el deutor pot provocar problemes derivats de la seva mobilitat, com és el cas dels immigrants, i llavors s'intenta trobar una solució pactada per evitar allargar el procés i arriscar-se a perdre'n el contacte. Les entitats no busquen reservar-se grans parcs de pisos en estoc, però tampoc s'hi resisteixen, ja que els permet "equilibrar balanços". Com que un deutor difícilment aconseguirà liquiditat aviat, la renegociació dels terminis de pagament tampoc és una opció prioritària.\nI si hi ha mediació?\nEl Govern hi pot intervenir\nLa Generalitat va impulsar el gener del 2010 l'Ofideute per intervenir en aquests processos. És un servei d'informació i assessorament sobre el deute hipotecari al qual es pot dirigir tothom amb risc de perdre l'habitatge principal. Quan arriba un cas, l'Ofideute l'estudia i intenta intercedir amb l'entitat per renegociar l'acord per al retorn del crèdit i evitar el desnonament, per pactar una dació o per aconseguir que el deutor segueixi vivint al pis en règim de lloguer. El 2010 va atendre 206 famílies, i el 2011, 839. En dos terços dels casos va aconseguir algun resultat, majoritàriament renegociar el crèdit.\nÉs possible la dació?\nUna fórmula prevista però pràcticament inexistent\nLa dació significa la liquidació del deute entregant el pis i la llei la preveu, però de manera voluntària per l'entitat, a diferència de la majoria de països. A la pràctica, no s'aplica gairebé mai, tot i que algun jutjat l'ha reconeguda com a obligatòria. És l'excepció.\nHi ha qui s'hi resisteix?\nPlantar cara a l'espera de canvis\nLa Plataforma d'Afectats per la Hipoteca va néixer fa tres anys i ja té més de 20 nuclis a Catalunya. Critica que la tasca d'Ofideute només allarga l'agonia i ofereix un servei d'assessorament propi. Reclama canvis legislatius, però fins que no arribin organitza convocatòries pacífiques per impedir els desnonaments. Ja n'ha aturat més de 60. "Amb la llei a la mà, d'entrada està tot perdut, però si et mous pots aconseguir coses", afirma Ada Colau, la portaveu.


Primeres paraules de la filla de Manolo Santana després de la mort\nLes primeres paraules d'Alba Santana sobre la mort del pare - Europa Press\nAlba, la filla que va tenir en comú amb Mila Ximénez, parla per primer cop després de la mort del tenista\nLa mort de Manolo Santana ha fet que els focus apuntin cap a la seva filla Alba, la nena que va tenir amb Mila Ximénez. La jove ha perdut els dos pares amb només sis mesos de diferència, el que ha lamentat públicament en les seves primeres paraules al respecte. S’havia especulat molt amb la presència de la noia en el funeral del seu pare, ja que en els últims anys no havien tingut pràcticament relació. Això no ha impedit que viatgés fins a Madrid per donar-li l’últim adeu, una presència que Sálvame aprofitava per preguntar-li com estava.\nElla, molt emocionada, reconeixia que prefereix quedar-se en els bons moments que ha viscut amb el pare: “És molt dur estar aquí una altra vegada només sis mesos després, quan vaig venir a acomiadar la meva mare, però així ha estat la vida. El recordaré amb moltíssima estima. No tinc forces, però aquí estic. Sabia que quan estava el meu pare, hem tingut molta dificultat per veure’ns. L’he estimat moltíssim i, encara que no tinc relació amb la vídua, necessitava acomiadar-me d’ell personalment“.\n“Recordo el meu pare com un home molt divertit i molt tendre. He tingut molta sort amb ell i amb la meva mare. Quan penso en ell, somric. Volia donar-vos les gràcies per venir. Sé que estareu pensant en mi avui en el programa. Gràcies per la vostra estima i per tot”, deia Alba en directe.\nLa filla de Manolo Santana parla amb la premsa per primer cop des de la seva mort / Telecinco\nAquest dimarts s’ha dut a terme la incineració del tenista, en la que hem pogut veure la dona de Manolo Santana molt afectada. Només han acudit dos dels fills del tenista, els altres tres (Alba inclosa) han preferit no acudir-hi. En el cas d’ella, per no reviure el comiat que va viure amb la mare recentment. Els periodistes li han preguntat a la vídua sobre aquesta negativa, però ha optat per no dir res al respecte.


Jugant amb la incertesa (Toni Soler)\nJugant amb la incertesa\n3 min. 04/11/2012 00:00\nTONI SOLER Periodista\n260x366 S'ha dit i repetit que Duran està incòmode amb l'hiperlideratge de Mas i l'evolució sobiranista, però costa de creure que l'últim episodi sigui un accident. / MANOLO GARCÍA S'ha dit i repetit que Duran està incòmode amb l'hiperlideratge de Mas i l'evolució sobiranista, però costa de creure que l'últim episodi sigui un accident. / MANOLO GARCÍA\nESCEPTICISME. L'enquesta que va publicar l'ARA ahir dissabte contenia una revelació destacada: només el 48% dels catalans i les catalanes creuen que Artur Mas arribarà "fins al final" en el periple que ha iniciat cap a l'estat propi, mentre que un 39% preveuen que es farà enrere. Tot i que sovint des de fora es parla d'una societat catalana anestesiada o hipnotitzada, el cert és que l'escepticisme genètic continua sent una característica primordial del tarannà del país, i no es pot dir que CiU no hi hagi ajudat, després de tants anys d'ambigüitat calculada. El mateix Artur Mas, conscient que el procés sobiranista és com un meló per obrir, que el camí no és en línia recta i que la llista d'obstacles és inacabable, ha fet malabars amb el llenguatge perquè la seva Ítaca es pugui identificar amb un ampli ventall de destinacions. El president considera que apostar pel tot o res és un risc massa elevat, sobretot per a ell, que s'hi juga la carrera política.\nDURAN. Cal suposar que aquesta enquesta hauria resultat més decantada si s'hagués fet després que Duran i Lleida es deixés anar amb la seves declaracions sobre la impossibilitat que Catalunya romangui a la Unió Europea, la conveniència de no trencar amb Espanya i les referències a l'estat lliure de Baviera (que és l'exemple més clar d'estat que, de lliure, només en té el nom). S'ha dit i repetit que Duran està incòmode amb l'hiperlideratge de Mas i la seva evolució cap al sobiranisme, però veient la precisió amb què la maquinària de CiU dosifica el seu discurs, costa de creure que això sigui un accident, un simple curtcircuit. ¿No és més probable que Duran, amb el consentiment tàcit de Mas, jugui el desagraït paper d'aixafaguitarres, recordant a l'electorat més espantadís de CiU que ell encara és al seu lloc per tal de posar seny? No queden tan lluny aquelles campanyes electorals en què Pujol ens tocava la fibra patriòtica en cada míting mentre Miquel Roca parlava de "ser decisius a Madrid" davant les receptives oïdes de la Santa Aliança.\nTORPEDES. Potser al PSC passa tres quarts del mateix. El candidat Pere Navarro inclou al programa el dret a decidir, i al cap de poques hores surt Rubalcaba girant-s'hi de cul, i Carme Chacón ensabonada a la portada d' El Mundo -¿quants socialistes més ho han aconseguit?- pel seu rebuig "rotund" a l'independentisme, que suposaria "un nou Mur de Berlín" (realment, si hi hagués un concurs de bajanades en aquest debat, l'exministra estaria en posicions de medalla). ¿Això és un torpede a la línia de flotació del PSC? ¿O el contrapunt necessari -i pactat- perquè el socialisme català aturi la sagnia de vots espanyolistes cap al PP i cap a Ciutadans? Em temo que les dues formacions que durant dècades han ocupat la centralitat política a casa nostra volen romandre-hi, exhibint una dualitat que potser és inevitable en la Catalunya actual, tot i que s'hauria d'edificar sobre unes altres bases. L'estat d'ànim de convergents i socialistes no té res a veure, però en tots dos casos hi ha molta por a fer un mal pas, a trencar el gerro. Sembla que la campanya electoral, per una vegada, serà decisiva.\nSuspensió dels diputats presos... "en un perfecte accent català": l'actualitat en...\n'A la contra', per Ferreres (25/05/2019)\nMéteo especial: inici del cap de setmana amb ruixats més puntuals\nApoteosi final de sexe oral, culs i polèmica\nUna campanya sense ells\nArtadi, Valls, Collboni i Bou es troben per fer tapes a la Boqueria\nCarta a l'Everest: 'L’Everest, la nova Barcelona'\nBou ridiculitza l'1-O i treu importància al fet que Roger Español perdés "un ullet"\nComencen les obres de millora de la C-58 entre Terrassa i Sabadell\nReguant, sobre el boicot a Vox: "Ni ara pagarem la multa ni renunciarem als...\nMercedes busca continuar fent història\nEl president del Senat diu que una sentència absolutòria al judici del Procés "faria reconsiderar" algunes coses\nJa són deu els muntanyistes morts a l'Everest aquesta temporada\nMaragall no prevé ninguna otra opción que gobernar solo y Colau apuesta por pactar con ERC y PSC\nMil días de gobierno de May: ¿cómo ha llegado hasta aquí?


La Marina aborda com va ser el retrobament amb l'Isaac després de la seva ruptura i la convivència amb la Lucía, la seva millor amiga durant el seu pas per La isla de las tentaciones, però que mesos després la va trair iniciant una relació amb l'Isaac. Així mateix, el programa compta amb la presència de lCristian. Després d'abandonar l'experiència per decisió del Lester en l'últim cercle de foc, el jove prova de resoldre els seus assumptes pendents amb alguns dels participants, protagonitza un retrobament amb la Melodie, la seva parella fins a La isla de las tentaciones 2, i rep una capsa amb un regal. A continuació, l'espai, que emet també els dos primers minuts de la foguera de confrontació de l'Isaac i la Lucía, ofereix noves imatges exclusives de l'experiència dominicana: la situació de tensió viscuda entre el Pablo i la Mayka després que ella es referís obertament a la seva infidelitat amb l'Óscar; una cara mai vista de la Fani després de descobrir una cosa del Christofer que no li agrada; nous problemes en la relació entre l'Andrea i el Roberto després que ella mantingui una reveladora conversa amb el Jesús; i un nou acostament entre la Lucía i el Manuel. A més, aquestes i altres imatges són analitzades en aquest lliurament per Terelu Campos i Suso Álvarez; les exparticipants del format Lola Mencía, Melyssa Pinto i Melodie Peñalver; l'experta en teràpia de parella Arantxa Coca; i familiars i amics d'alguns dels protagonistes.


L'estat espanyol va acollir un 27% menys de refugiats el 2018 respecte a l'any anterior - Diari La Veu\nEscriba el número 178394\nL'estat espanyol va acollir un 27% menys de refugiats el 2018 respecte a l'any anterior\nEspanya va concedir protecció a 2.965 demandants d'asil l'any passat\n25 abril 2019 14:18h\nAl conjunt de la Unió Europea es van acollir gairebé 333.400 refugiats el 2018, un 40% menys que l'anterior. / PROACTIIVA OPEN ARMS\nBRUSSEL·LES. L'estat espanyol va acollir un 27% menys de refugiats el 2018 respecte a l'any anterior. Segons les darreres dades de l'oficina estadística de la Unió Europea publicades aquest dijous, Espanya va concedir protecció a 2.965 persones el darrer any, mentre que el 2017 va atorgar aquest estatus a 4.120.\nAl conjunt de la Unió Europea es van acollir gairebé 333.400 refugiats el 2018, un 40% menys que l'anterior. Gairebé un 30% dels refugiats acceptats el 2018 eren sirians, seguits d'afganesos (16%) i iraquians (7%). Alemanya continua sent l'estat de la Unió Europea que més refugiats acull, més del 40%, seguida d'Itàlia (14%) i de França (12%), segons les dades de l'Euroestat.\nUn total de 80 persones arriben en sis pasteres a la costa de la demarcació d'Alacant en les darreres hores\nEntre les persones localitzades aquest dimecres i dijous hi ha com a mínim 13 menors\nLa UE acorda un etiquetatge verd per a reconéixer les activitats econòmiques sostenibles\nAquesta identificació per a la inversió privada que es destine a accions que constribuïsquen a la transició climàtica es preveu que s'aplique a partir del 2022\nDiversos col·lectius exigeixen a la Unió Europea que prenga mesures per a garantir el dret a l'habitatge\nLa iniciativa ciutadana 'Habitatge per a tothom' ha de recollir un mínim d'un milió de firmes perquè siga examinada per la Comissió Europea\nEscriba el número 525164


Picassent presenta un nou servei de geolocalització per a persones majors - El Meridiano de L'Horta\nPicassent presenta un nou servei de geolocalització per a persones majors\nLa presentació d’este nou servei municipal, pioner en la província de València, s’ha realitzat a la Casa de Cultura en un acte obert a la ciutadania on diferents membres de la Creu Roja, juntament amb l’alcaldessa del municipi, Conxa Garcia, i el regidor de Benestar Social i Persones Majors, Carles Silla, han explicat a les persones presents el funcionament del servei i la manera de poder sol·licitar-ho.\nL’Ajuntament posa en marxa un nou servei dirigit a millorar l’envelliment actiu de les persones majors, i també d’aquelles afectades amb un deteriorament cognitiu o principi d’alzheimer.\nAmb este nou servei es pretén reforçar la independència de les persones majors evitant així situacions de perill, com puga ser la desorientació o perdre’s a qualsevol lloc. A més a més, es potencia la seguretat, la confiança i la tranquil·litat dels seus familiars.\nL’Ajuntament de Picassent ha contractat el funcionament d’este servei a l’ONG Creu Roja i es realitzarà a través d’un rellotge smartwach que incorpora un GPS que permet, de forma permanent, la localització de la persona i avisa si esta abandona la zona prefixada pels seus familiars com a segura, alertant en el moment als mateixos i seguint en temps real la seua posició, podent actuar ràpidament en cas que la persona poguera haver-se desorientat.\nEsta nova proposta se suma als serveis gratuïts que des de la Regidoria de Benestar Social i Majors es presten al municipi, com són el servei d’ajuda a domicili, el menjar a casa, la fisioteràpia, el transport de mobilitat reduïda, l’esport adaptat, els tallers de memòria o la tramitació de la teleassistència.\nL’alcaldessa del municipi, Conxa Garcia i el regidor de l’àrea, Carles Silla, han volgut destacar la importància que té portar a terme polítiques municipals d’este tipus dirigides a millorar la qualitat de vida de les persones majors, afavorint mitjançant la tecnologia, eines per mantenir una vida activa. Tots dos recorden que «este nou servei està subvencionat al 100% per l’Ajuntament i la persona i/o familiars sols s’han de preocupar per tindre el rellotge sempre carregat i fer un ús correcte».\nTotes aquelles persones i/o famílies que estiguen interessades en sol·licitar este nou servei hauran de demanar cita prèvia als Serveis Socials municipals.\nTags: geolocalització mayores Picassent


El científic poeta que busca la cura per a la malaltia de la seva família | Ciència | EL PAÍS Catalunya\nAndrés París, bioquímic i literat a parts iguals, ha rebut una beca de La Caixa per investigar sobre l'esclerosi múltiple, que pateixen els seus pares i la seva germana\nBarcelona 19 JUL 2019 - 13:35\tCEST\nAndrés París, davant de la reproducció d'un cervell al CosmoCaixa de Barcelona. JUAN BARBOSA\nAndrés París ha ballat tota la vida entre fórmules i versos. Escriu poemes des dels 13 anys i les seves primeres lectures van ser de Carl Sagan i Isaac Asimov. Bioquímic de formació i poeta per devoció, avui combina les estones de cafè i recitals al seu club de poetes –Los Bardos– amb el seu projecte científic per trobar una cura per a l'esclerosi múltiple, una malaltia que pateixen els seus pares i la seva germana. Com en una quadratura del cercle, el jove madrileny de 23 anys acaba de rebre una beca de La Caixa per desenvolupar la seva recerca i compaginarà el doctorat amb l'ingrés el curs vinent a la Residencia de Estudiantes de Madrid, un icònic viver d'artistes i científics de principis del segle XX.\nInvestigadors del Trueta identifiquen noves variants genètiques de l’esclerosi múltiple\nL'Andrés diu que l'ànima humana és el cervell. “L'ànima és una combinació irrepetible de neurones i quan es degrada l'ànima, el cervell, és el primer que tu perceps”, apunta. Ho sap prou bé. Per formació i per experiència personal. Un dia, el seu pare, corredor de maratons, va començar a veure-hi doble. “Li van diagnosticar una mena de malaltia de l'ull però, de fet, el problema era que el cervell era incapaç de controlar els músculs de la mobilitat de l'ull”, recorda. L'Andrés tot just era un adolescent quan els seus pares li van explicar que tots dos tenien esclerosi múltiple, una malaltia que després també va afectar la seva germana. L'ànima començava a fallar.\nEl jove bioquímic és incapaç de separar la ciència de la filosofia i les arts. “Si la sanitat és una obra de teatre, els metges són els actors; i els investigadors, els guionistes”, exemplifica. L'Andrés mira l'arbre del coneixement a l'inrevés, com els filòsofs Gilles Deleuze i Félix Guattari: en comptes de branques que se separen per disciplines, va a les arrels, on totes convergeixen i es barregen. “No sé en quin moment la ciència va decidir independitzar-se i deixar la filosofia natural de banda. Ens millora com a societat traçar un vincle entre les coses més diferents que entenguem perquè això ens fa ser més tolerants”, assenyala.\nTot i que la seva vocació ja estava decantada —“volia anar als fonament moleculars de la vida i amb la Medicina no n'hi havia prou”—, la malaltia dels seus pares va ser un punt d'inflexió. La seva relació amb aquesta malaltia neuroimmunològica que afecta el sistema nerviós central ja era un tema personal. “Però la decisió no va ser irracional”, matisa el jove. “Va ser la consecució d'un llarg procés de maduració pensar que per perdre-li la por a la realitat, cal aportar-hi llum, cal conèixer-la”, afegeix. L'Andrés ha estudiat Bioquímica a la Universitat Autònoma de Madrid i un màster en Biomedicina. Tot per il·luminar una malaltia crònica, fins ara, sense cap cura a la vista.\nL'esclerosi múltiple és una malaltia neurodegenerativa que afecta el cervell i la medul·la espinal. El sistema immune s'ataca a si mateix i causa danys a les beines de mielina, que són les capes que recobreixen les neurones. La conductivitat elèctrica falla i es produeixen problemes neurològics, com el de la visió doble del pare de l'Andrés.\n“És una malaltia complexa”, admet el jove bioquímic. Però no defalleix. Té un pla. Una idea: a través de cèl·lules terapèutiques reprogramades in vitro, revertir el desajustament immunològic perquè l'exèrcit defensiu de l'organisme deixi d'atacar les neurones. “La idea és fer cèl·lules dendrítiques tolerogèniques al laboratori que protegeixin el que és propi. Que deixin d'atacar el que estaven atacant i que comencin a protegir el que no estaven protegint”, apunta.\n“L’ànima humana és el cervell. És una combinació irrepetible de neurones”, sosté Andrés París\nPer aconseguir-ho, el jove encara anirà un pas més enllà. La beca de doctorat de La Caixa, que va recollir divendres a Barcelona, li permetrà desenvolupar una nova estratègia durant tres anys al laboratori de Domingo Barbero, al Centre Nacional de Biotecnologia. La clau seran unes nanopartícules de ferro. “Aquestes nanopartícules són molt petites, però són magnètiques i biocompatibles. El ferro manté propietats magnètiques quan s'associa amb les cèl·lules immunològiques i aquestes cèl·lules es tornen magnètiques. Llavors, amb l'aplicació d'un camp magnètic, aquestes cèl·lules senten coses, es mobilitzen”, explica.\nSobre aquesta base, la proposta de París és “retenir” aquestes cèl·lules amb un imant als nòduls limfàtics, que són com el quarter general del sistema immune, on s'organitza la resposta immunològica. “El concepte és agafar cèl·lules terapèutiques, associar-les a nanopartícules i retenir-les on han de ser, en aquesta zona on es prenen les decisions d'atacar-nos a nosaltres mateixos. Així estarem resolent una mica la inflamació”, afegeix.\nEl jove sembla que ho té clar, però és prudent. “Això és una proposta en ratolins. Fins que es pot dur a terme, si és que ho aconsegueixo, passaran molts anys. Segur”, admet. I és conscient que si funciona, difícilment servirà als seus pares. Però ell mira més enllà i manté la “fe” que l'esclerosi múltiple s'acabarà curant. “Necessitem dues fases per a la teràpia efectiva contra l'esclerosi múltiple. Primer, una fase per apagar la resposta inflamatòria, que és bàsicament els tractaments que tenim ara. I la segona fase és la de regenerar el que s'ha destruït”, assenyala.\nMalgrat tot, afegeix, si la seva recerca fracassa, haurà valgut la pena. “En ciència, descartar és tan important com encertar-la. No encertar-la també és positiu”, apunta.\nNarrar la teva pròpia malaltia


L'Oncolliga crea una prova ciclista al Ripollès amb una cursa de 120 quilòmetres - Diari de Girona\nL'Oncolliga crea una prova ciclista al Ripollès amb una cursa de 120 quilòmetres\nOncobike. Així ha batejat l'Oncolliga Girona la primera cursa per a bicicletes de muntanya que celebrarà el dia 4 de juliol al Ripollès organitzant una etapa de 120 quilòmetres. La cursa serà per equips amb un recorregut circular amb sortida i arribada a Campdevànol i s'haurà de fer amb menys de 12 hores. Els equips estaran formats per un màxim de sis persones i un mínim de 4.\nL'objectiu d'aquesta prova ve marcat per posar en marxa el pla de detecció precoç del càncer de còlon i recte a les comarques de la Garrotxa i el Ripollès, que es dirigeix a la població amb més possibilitats de patir aquests tipus de tumors.\nAquest estudi que necessita un suport econòmic es durà a terme durant dos anys, durant els quals es convidarà a participar-hi 20.265 persones d'entre 50 i 69 anys de les dues comarques: 13.456 veïns de la Garrotxa i 6.809 del Ripollès.\nL' Oncobike destinarà una part dels diners recaptats a aquest estudi perquè es pugui dur a terme, des de la Fundació Oncolliga es creu que una manera de fer front el càncer és reactivant i donant suport a programes de prevenció, i aquest n'és un exemple.\nL'esdeveniment tindrà un caire absolutament benèfic i per poder participar cada equip haurà de fer un donatiu a la Fundació Oncolliga Girona per un import de 500 euros que aconseguiran amb l'organització de berenars, dinars, xocolatades, rifes o el que creguin més convenient. Els diners es detinaran íntegrament a la Fundació Oncolliga.


Montnegre - La cantautora Anna Andreu tanca la gira de presentació del seu darrer disc en l'últim concert del cicle Parcs en concert 2021 - L'informatiu\nMontnegre-Corredor | Xarxa de Parcs Naturals Pau Roget va ser l'artista convidat\nLa cantautora Anna Andreu tanca la gira de presentació del seu darrer disc, 'Els mals costums', en l'últim concert del cicle Parcs en concert 2021\nAnna Andreu durant el concert a Sant Iscle de Vallalta, al Parc del Montnegre i el Corredor. Autor: XPN\nL'últim concert del cicle Parcs en concert d’enguany va acollir les figures d’Anna Andreu i de Pau Roget el diumenge 24 d’octubre al Parc del Vegetals de Sant Iscle de Vallalta, al Parc del Montnegre i el Corredor. Ambdós cantautors van oferir una selecció de cançons dels seus últims discs. El caràcter íntim i proper van caracteritzar un concert que transitava per la música d’autor, el pop metafísic i l’indie alternatiu.\nEren les onze del matí d’un diumenge solellós quan s’iniciaven les activitats previstes dins el darrer dels concerts de l’edició d’enguany del cicle Parcs en concert. En primer lloc, els assistents van poder gaudir d’una visita guiada pels entorns del Parc dels Vegetals, que els va donar a conèixer la fauna endèmica dels boscos de ribera i també la història i les llegendes del petit poble de Sant Iscle de Vallalta, enmig del Parc del Montnegre i el Corredor.\nUn cop acabada la visita guiada, a les dotze del migdia començava el concert a càrrec de Pau Roget, qui presentava cançons del seu darrer disc Skypiea, publicat el juliol de 2020, a més d’algunes novetats musicals. Posteriorment, Anna Andreu posava punt i final a la seva gira de presentació del seu darrer disc, Els mals costums, amb un concert en petit format.\nL’experiència anava acompanyada, també, de les cerveses artesanes d’Imchi Brewery, productora local de Cabrera de Mar vinculada al programa Parc a taula de la Diputació de Barcelona.\nAmb un espectacle íntim i proper que va combinar música d’autor, pop metafísic i indie alternatiu concloïa el cicle Parcs en concert 2021 promogut per la Xarxa de Parcs Naturals de la Diputació Barcelona que, enguany, ha acollit a més de set-centes persones en un total de cinc concerts distribuïts a diversos escenaris naturals.\nAixí, el cicle es va iniciar el 5 de setembre al Parc Natural del Montseny amb Judit Neddermann i la poeta Mireia Calafell com a artista convidada; va continuar el 19 de setembre al Parc Natural de Sant Llorenç del Munt i l’Obac amb el grup Habla de mí en presente i les humoristes Las Glorias Cabareteras; unes setmanes més tard, el 10 d'octubre, va ser el torn de Tarta Relena i Irene Solà al Parc del Garraf; i el 17 d'octubre el Parc del Castell de Montesquiu va ser l’escenari del quart concert, a càrrec de Ferran Savall i Momi Maiga i amb la presència del poeta Guim Valls, fins arribar, el diumenge 24 d'octubre, al darrer espectacle amb Anna Andreu i Pau Roget, al Parc del Montnegre i el Corredor.\nCategoria: Parc a Taula, Educació ambiental, Montnegre-Corredor, Xarxa de Parcs Naturals, Parc a taula, Educació ambiental, Viu el parc, ODS, Educació ambiental, Parc a taula,


[Vídeo] La Llagosta en fase 2 | www.08centvint.cat\nDes d’aquest dilluns la Llagosta està en la fase 2 del desconfinament i hem fet un nou seguiment. La restauració del municipi ha comptat amb els seus primers clients a l’interior dels seus menjadors. L’Ajuntament ha habilitat catorze places provisionals d’aparcament al carrer del Progrés per compensar les sis que s’han tret del carrer de Sant Miquel amb la pacificació del trànsit. Aquest dijous han tornat la meitat de les parades no alimentàries al mercat setmanal. Els centres d’ensenyament han reobert les portes amb pocs alumnes.


El somni d’un home ridícul - Revista Saó\nAmb aquesta magnífica traducció de Marta Nin, Godall Edicions se suma a la celebració del bicentenari del naixement de l’autor rus.\nFiódor Mikhàilovitx Dostoievski (Moscou 1821- Sant Petersburg 1881) està considerat un dels grans escriptors de la literatura realista russa. El 1846 va publicar la seva primera novel·la Pobra gent que va ser molt ben acollida per la crítica. El 1849, per idees polítiques ,va partir empresonament, un simulacre d’execució i una condemna a treballs forçats a Sibèria. Aquests fets van marcar tota la seva obra posterior i van agreujar-li tant la salut com l’addicció al joc. A partir de 1859 recomença la seva carrera literària i escriu les grans novel·les amb què ha passat a la posteritat, entre elles, Crim càstig (1866) El jugador (1866), L’idiota (1868-1869 i Els germans Karmàzov (1879-1880). Des del 1866 va comptar amb el suport de la seva segona dona, Anna Grigórievna Snítkina, que a la mort de l’escriptor va salvaguardar tota la seva obra.\nEl somni d’un home ridícul recull cinc contes de Fiódor Dostoievski, triats i ordenats cronològicament per la traductora Marta Nin, per oferir una panoràmica de l’evolució de la seva obra tant pel que fa als temes com a l’estil.\nUna novel·la en nou cartes, un dels primers contes publicats després del seu exitós debut com a novel·lista, té to de vodevil i ens permet veure un Dostoievski juganer i frívol.\nUn cor dèbil i Un lladre honest, tot i revisats el 1865, són contes encara de l’època d’abans del seu empresonament, on ja apunten els que seran els gran temes de les seves obres més conegudes: el funcionariat, la vida precària de les classes populars russes, la bogeria, el delicte, la honestedat, el rossec de la culpa.\nEls dos últims contes d’aquest recull, Una noia dòcil i El somni d’un home ridícul, van ser escrits els darrers anys de la vida de l’escriptor. En ells trobem del tot consolidat el Dostoievski de les grans novel·les: monòlegs interiors, fluxos de pensament, els meandres psicològics de la culpabilitat, el remordiment i el discurs moral sobre el camí – utòpic, il·luminat i visionari – per superar el llast de les misèries humanes.


Educació ComunicActiva: d’abril 2009\nEn entorn de col·laboració per conjuntar recursos que puguin modificar la nostra manera d'ensenyar en un món digital.\nI... Les tres bessones... Quina producció més creativa i pedagògica!\nAquestes tres nenes que poden encarar-se amb tota la cultura clàssica: Ulisses, da Vinci, don Quijote... amb la cultura popular: Santa Claus, el Caga-Tió... Sempre de manera divertida i intel·ligent. En vídeo, en jocs, en llibres... Quant que es pot treure d'aquesta producció catalana exportada a tants països, en tantes llengües. Saber fer bons productes per a infant, en sabem. També hi ha moltes escombaries: el pinso nipó que en Sarsanedes va comprar a carretades i s'ha intoxicat els infants des de 1990 (Bola de Drac, Shin-Chan, Dr. Slump...).\nIMPROVISA... un programari de creació musical i plàstica\nExplora amb els teus alumnes les possibilitats de\nDesprés podràs convertir-lo en un programa de creació de performances.\nEls alumnes t'ho agrairan i ens sorprendran.\n¿Per què grafitti i còmic que ja han assolit la categoria d'art no formen part de l'ensenyament de manera plena?\nRessenya EDUCLIP 2009. Jornada 24.07409